หนูอายุ12ค่ะช่วงนี้หนูรู้สึกเหนื่อยเหนื่อมากหมดแรงเวลาหนูนอนก็จะนอนแล้วก็ชอบสะดุ้งตื่นตอนกลางคืนและก็นอนต่อและหนูเป็นคนที่เครียดมากหนูรู้สึกโดดเดี่ยวอยากอยู่คนเดียวไม่อยากเจอใครอยากนั่งอยู่เฉยและบางทีคิดว่าตัวเองเป็นซึมเศร้าแต่ก็พยายามบอกตัวเองว่าไม่ใช่หรอกเวลาอยู่ต่อหน้าคนอื่นหนู่ต้องยิ้มหัวเราะทั้งๆที่ตัวหนูไม่รู้สึกแบบนั้นเลยและหนูกลัวทำแม่เสียใจเวลามองไปที่แม่หนูรู้สึกถึงความเหนื่อย แต่หนูก็คิดว่าตัวเองทำให้แม่ต้องเป็นแบบนี้ หนูอยากตายค่ะแต่หนูกลัว. กลัวแม่ผิดหวัง กลัวว่าคนอื่นเค้าจะหาว่าหนูบ้า กลัวกลัวไปหมด บางครั้งหนูก็น้อยใจกับสิ่งเล็กๆ และหนูก็ทรมานกับความรู้สึกแบบนี้ หนูแบกรับมันไม่ไหวค่ะ หนูไม่อยากไปพบจิตแพทย์หนูกลัว หนูควรทำไงดีค่ะ
สวัสดีค่ะ จากอากการดังกล่าวมานั้น อาจจะมีความทุกข์กับปัญหาในชีวิต ซึ่งถ้าเกิตติดต่อกันนานๆอาจเป็นปัจจัยกระตุ้นที่ทำให้มีภาวะซึมเศร้า โรคซึมเศร้า หรือการเปลี่ยนแปลงทางอารมณ์ได้ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานการวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จึงจะจัดว่าเป็นโรคซึมเศร้าดังนั้นหากมีอาการเป็นมาก ติดต่อกันเกิน 2 สัปดาห์ ควรแจ้งผู้ปกครองหรือครูให้ทราบเพื่อเข้ารับการรักษาอย่างเหมาะสมต่อไป ไม่ต้องกลัวที่จะขอความช่วยเหลือนะคะการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น